cyanic-selkie/wikianc huggingface dataset:
Dressjakke
Slag
På slaget sit ofte eit knappehol. Det skil seg frå vanlege knappehol ved å vera rett sydd, medan vanlege knappehol er runda i eine enden. Dette er fordi knappeholet som regel ikkje er laga for å knappast. Det finst likevel nokre typar engelske jaktjakker som ar ein knapp på baksida av høgre slag som kan knappast med knappholet i slaget. Dobeltspente jakker har knappehol på begge slag, medan enkeltspente jakker har knappehol på venstre side. I knappeholet på slaget er det mogleg å plassera ein blome eller ein svært liten oppsats (boutonnière). Nokre dressjakker har to knappehol med det eine over det andre, slik at ein blomestilk kan sitja fast mellom dei. Det nedste knappeholet held nederdelen av stilken på plass.
Lommer
Dei fleste dressjakker har tre lommer: ei brystlomme og to sidelommer. På mange jakker er lommene berre dekorative, og er ikkje laga for å ha ting oppi. I brystlomma kan ein ha eit dekorativt lommetørkle av lin, bomull eller silke. Sidelommene har ofte klaff, men det finst også modellar utan klaff. Nokre jakker har også ei fjerde lomme, billettlomma, som er plassert på høgre side like over sidelomma. Denne er noko mindre enn sidelomma.
Splitt
Dei fleste dressjakker har ein eller to splittar bak, men det finst også typar utan splitt. Splitt var opphavleg viktig for å kunne ri i jakka, men gjer også at jakka sit betre mot ryggen til vanleg, særleg om ein har hendene i lommene.
Materiale og konstruksjon
Typisk stoff for dressjakker er ull, som finst i ulike kvalitetar, men det blir også brukt andre stoff som bomull, lin, silke og fløyel. I Storbritannia er tweed eit vanleg stoff. Dressjakker laga for å brukast utan ei særskild dressbukse er ofte lettare skorne og er gjerne i eit grovare tøy enn dressjakker som er del av ein dress.
Mellom ytterstoffet og foret blir det gjerne lagt inn stive stofflag som gjer at jakka held forma. Tradisjonelt var dette stoffet laga av hestehår og ull og sydd fast. I nyare tid er det blitt vanlegare å lima mellomforet fast til ytterstoffet (fused). Dette er lettare å laga, men kan gjera dressjakka stiv og meir kortliva. Ein mellomting mellom dei metodane er såkalla half-canvas, der den øvste delen ved brystet og slaget er sydd og resten er limt. Skuldrene på dressen kan vera lett polstra eller ha skulderputer.
Foret kan vera silke eller kunststoff som acetyl, viskose eller polyester.
Rice Bastion
Rice Bastion er ei stort fjell langs kanten av Detroit Plateau ved Nordenskjöld Coast i Graham Land, 13 km sørvest for Mount Elliott og 14 km nord-nordvest for Fothergill Point. Det vart kartlagd frå landmålingar av Falkland Islands Dependencies Survey (FIDS) (1960–61). Det vart namngjeve av United Kingdom Antarctic Place-Names Committee (UK-APC) etter Lee Rice, ein landmålar i FIDS ved Hope Bay (1957–58), som arbeidde i området.
Militæreining nummer 45707
Militæreining nummer 45707 i det russiske forsvaret har lenge vore mellom dei mest løynlege i Russland og neminga er berre feltpostnummer 45707. Eininga er underlagd eit departement i Forsvarsministeriet som det heller ikkje vert tala eller skrive mykje om, nemleg GUGI (russisk, Главное управление глубоководных исследований) underlagd Forsvarsministeriet i Russland. Hovudkvarteret er forlagt til Peterhof.
Middelhavsregionen i Tyrkia
Middelhavsregionen (tyrkisk Akdeniz Bölgesi) er ein av regionane i Tyrkia. Han grensar til Egearregionen i vest, Sentral-Anatolia i nord, Aust-Anatolia i nordaust, Søraust-Anatolia i aust, Syria i søraust og Middelhavet i sør.
Rotoitisjøen i Tasman
Rotoitisjøen er ein innsjø i regionen Tasman på New Zealand. Sjøen er eit fjellvatn og ligg innanfor grensene til nasjonalparken Nelson Lakes National Park. Han får tilsig frå Traverselva, og vatnet frå sjøen renn ut i Bullerelva. Han er 82 meter djup og omgjeven av skog. Saint Arnaud er ein liten busetnad ved nordenden av sjøen.
Den første europearen som såg sjøen var John Sylvanus Cotterell, den 18, januar 1843. Thomas Brunner og Charles Heaphy kom til sjøen i november 1843. Heaphy kalla han Lake Arthur etter kaptein Arthur Wakefield, men maorinamnetblei halde i hevd.
Det går ruter for fotturar rundt innsjøen, mellom desse Lakehead track på austsida og Lakeside track på vestsida. Ei passasjerferje går langsetter sjøen og fraktar fotturistar til og frå Coldwater og Lakehead-hyttene som ligg ved sjøen. Rotoiti er òg ein populær stad å stå på på vasski, og ligg inntil Mount Robert, der det låg eit lite skisenter til det vart fjerna av Department of Conservation i 2005.
Mevo Dotan
Mevo Dotan (hebraisk skrift מְבוֹא דּוֹתָן; tyder Dothanstilnærminga) er ein kollektiv landsby og ei israelsk busetjing nord i Samariafjella på den okkuperte Vestbreidda. Han ligg sør for Dotandalen i Shomron regionale kommune. Han har fått namn fordi han ligg langs vegen til den gamle byen Dothan (1. Mos 37:17)). Landsbyen ligg aust for Baqa al-Gharbiyye ved den palestinske landsbyen Yabad. 63 familiar bur i Mevo Dotan.
Mevo Dotan vart grunnlagd i oktober 1977.
Felt i fysikk
Eit felt er i fysikken ein fysisk storleik som har ein verdi for kvart punkt i rom og tid. Til dømes vert vindretning i vêrvarsling i løpet av ein dag over eit land skildra som ein vektor til kvart punkt i rommet. Kvar vektor representerer retninga til luftrørsla i det punktet. Etter kvart som tida går endrar vindretninga og vektkorretninga seg.
Innanfor kvar kategori (skalar, vektor, tensor) kan eit felt vere anten eit klassisk felt eller eit kvantefelt, avhengig av om det er karakterisert av tal eller kvanteoperatorar.
Båttypen snadd
Snadd er ei smal, lett, lita rosjekte, som er spiss i begge ender. Båttypen høyrer heime i Agder, og har fleire særtrekk frå andre agderbåtar, som lite spring, mange smale bord, og så godt som ikkje stavntoppar. Med nemninga «elvesnadd» siktar ein til ein lett, smal robåt bygd for bruk i elver.
Manuel Noriega
Manuel Antonio Noriega var ein panamansk general som var diktator i Panama frå 1983 til 1989. Offisielt vart Noriega aldri vald inn som president, men han hadde verv som «chief executive officer» for ein kortare periode i 1989. Noriega var utdanna offiser i den panamanske hæren, og studerte militærfag og etterretning i Lima, ved to militære skular i USA, og ved den amerikanske krigsskulen ved West Point i New York.
Noriega sat i eit føderalt fengsel i Miami, dømd til tretti års fengsel for narkotika-relatert kriminalitet. Dommen vart redusert til 17 års fengsel, grunna god åtferd bak murane. Dommen var ferdigsona 9. september 2007. Frankrike sette fram krav om å få Noriega utlevert, men han motsette seg utlevering til Frankrike av di han meinte at landet ikkje kom til å gje han status som krigsfange. 26. april 2010 vart Noriega likevel utlevert til Frankrike.
I Frankrike sat Noriega fengsla for kvitvasking av pengar. Den 12. desember 2011 vart han utlevert frå Frankrike til Panama der han var sett i fengsel for å sona tre gonger tjue år for drap på politiske motstandarar og opposisjonelle panamanarar medan han sat ved makta på 1980-talet.
'Abadilah
'Abadilah er ein busetnad i Fujairah i Dei sameinte arabiske emirata.
Marmararegionen
Han er kalla opp etter Marmarahavet, som igjen er kalla opp etter Marmara.
Geografi
Yıldızfjella og Uludağ ligg i Marmararegionen. Øyar i Egearhavet er Gökçeada og Bozcaada og i Marmarahavet er Marmaraøya, Avşa, Paşalimanı, İmralı og Prinseøyane ved Istanbul.
Røyrmjølkeanlegg
Røyrmjølkeanlegg er eit vidareutvikling av mjølkemaskina. I staden for å samla opp mjølka i ein separat behaldar for kvar einskild ku, har slike anlegg røyr som mjølka blir transportert gjennom til ein mjølketank av rustfritt stål i mjølkebua. Dei har og røyr som forbind mjølkeorgana med ei sentralt plassert vakumpumpe. Ein slepp difor å bera mjølka frå kufjøset til mjølkebua. I store besetningar fører dette til at ein spara mykje arbeid. Ein kan òg nytta fleire mjølkeorgan samstundes og få mjølkinga snøggare unnagjort. Arbeidsprinsippet for mjølkeorgana er skildra i artikkelen kalla mjølkemaskin.
Røyrmjølkeanlegg må dimensjonerast rett for å fungera godt, og dei stiller stor krav til reingjering og desinfisering etter bruk. I dei seinare åra har overgangen til lausdrift ført til at mjølkerobotar har teke over frå røyrmjølkeanlegga.
Scree Gap
Scree Gap er eit skard mellom Schlieper Bay og Church Bay, nær vestenden av Sør-Georgia. Namnet er skildrande og vart gjeve av United Kingdom Antarctic Place-Names Committee (UK-APC) etter kartlegginga til South Georgia Survey i perioden 1951-57.
Hendrik Lorentz
Hendrik Antoon Lorentz var ein nederlandsk fysikar og matematikar.
Lorentz forska ved universitetet i Leiden, der han var professor i matematisk fysikk. Han arbeidde framfor alt med å skapa ein teori om forholdet mellom elektrisitet, magnetisme og lys. Han trudde at atoma bestod av små ladde partiklar som svinga, og at dette var kjelda til lys. At dette var tilfellet viste ein av lærlingane hans, Pieter Zeeman, gjennom forsøk.
Lorentz blei tildelt Nobelprisen i fysikk i 1902 saman med nemnde Pieter Zeeman for sitt arbeid med elektromagnetisk stråling.
Richardson Peak
Richardson Peak er eit fjell med ei høgd opp mot kring 600 moh ved austsida av Vallotbreen i Tyndall Mountains på Arrowsmith Peninsula ved Loubet Coast. Det vart vitja av geologar frå British Antarctic Survey (BAS) i løpet av 1980-81. Det vart namngjeve av United Kingdom Antarctic Place-Names Committee (UK-APC) etter Hilda Richardson, leiar i International Glaciological Society, frå 1962 og sekretær i British Glaciological Society, 1953-62.
DS «Onega»
DS «Onega» (kallesignal LDPB) var eit dampskip bygt i 1924 som passasjer- og lasteskip for Det Norsk-Russiske Dampskibsselskab, som var dels eigd av Det Bergenske Dampskibsselskab (BDS). Skipet var systerskipet til, som vart levert same tid. Skipet er kalla opp etter hamnebyen og elva Onega.
Historie
Skipet vart bygt ved Bergen Mekaniske Verksted i Bergen og kosta 850 000 kroner då det vart levert i august 1924 Skipet vart sjøsett den 17. juli 1924. Medan den fru Kollanthy, kona til ein russisk minister på vitjing i Noreg, døypte «Vaga» to dagar før ved Laksevåg, vart sjøsetjinga av «Onega» gjort utan nokon seremoni. 12. august vart det utført ein prøvetur med skipet, og det gjekk like etter til Haugesund for å laste sild til Arkhangelsk. Skipet gjekk så inn i ruta mellom Kvitsjøen og Arkhangelsk, og England. På vinterstid, då istilhøva var for harde i nord, gjekk skipet i trampfart, mellom anna til Middelhavet. Den 18. mai 1926 segla «Onega» frå Honningsvåg til Kings Bay på Svalbard for å ta ombord materiale som tilhøyrde polekspedisjonen til Roald Amundsen etter flyginga med luftskipet «Norge». Det dreidde seg om 1200 tonn gods og eit mannskap på 32 mann, som vart sett i land i Noreg. Lasta vart ført til Italia. 9. juni 1926 var «Onega» på veg opp Porsgrunnselva, då det måtte vike for ein taubåt på veg ned elva. «Onega» kom på tvers av elva i den sterke straumen og med stor fart rende det inn i Porsgrunn brygge. Ein lekter låg mellom brygga og skipet, og vart knust og gjorde at brygga ikkje fekk skade. «Onega» kunne halde fram turen opp elva til Menstad. Seint i september 1926 låg «Onega» og lasta tungt maskineri ombord i Trondheim. Blant maskingodset skulle ein ha ombord eit åtte tonn tungt tannhjul. Kranen klarte løftet, men då hjulet var kome rett over lasteluka brast brått slingsen som heldt hjulet, og det raste rett ned i botnen av lasterommet. Styrmannen ombord kom seg så vidt unna det fallende hjulet, men propelltunnellen vart klemt heilt flat og toppen av aktertanken vart øydelagd. Skaden må ha blitt reparert kjapt, for nokre dagar seinare var skipet komen til Honningsvåg på veg til Arkhangelsk.
I mars 1928 vart Det Norsk-Russiske Dampskibsselskab oppløyst og dei åtte skipa i flåten vart fordelt mellom BDS og Sovtorgflot, den sovjetiske handelsflåten, ved loddtrekning. «Onega» hamna då hos sovjetarane.
22. april 1945 vart skipet torpedert av den tyske ubåten «U-997» i Barentshavet, på reise frå Kirkenes til Murmansk i konvoien PK9. Skipet sokk.
Skipet
Tonnasjen til skipet var ved levering 1624 brt, 929 nrt og lasteevna var 2325 dødvekttonn. Volumet i lasterommet var 3173 m³. Hovudmaskinen var ein kolfyrt tresylindra ekspansjon dampmaskin, levert av Bergen Mekaniske Verksted. Oppgjeven yting var 600 iHk (indikerte hestekrefter) og 161 nominelle hestekrefter som gav ein toppfart på 9 knop.
Folger Rock
Folger Rock er ein holme som ligg 29 km nord for Harmony Point på Nelson Island i Sør-Shetlandsøyane. Han vart namngjeven av UK Antarctic Place-Names Committee i 1961 etter Tristan Folger, kaptein på den amerikanske selfangstskuta «William and Nancy» frå Nantucket, som vitja Sør-Shetlandsøyane i 1820–21, og som opererte frå nærliggande Harmony Cove.
Fylkesveg 151 i Buskerud
Fylkesveg 151 i Buskerud går mellom Tingelstad i Modum kommune og Gren i Sigdal kommune. Vegen er 8,5 km lang.
Adgat
Adgat er ein busetnad i emiratet Fujairah i Dei sameinte arabiske emirata.
Silke Möller
Silke Möller, opphavleg Silke Gladisch, er ein tysk tidlegare friidrettsutøvar frå Stralsund i Mecklenburg-Vorpommern som representerte Aust-Tyskland på sprintdistansane. Ho vart verdsmeister på 100 m og 200 m i 1987, og vann elles tre gullmedaljar i 4 x 100 m stafett, ein i verdsmeisterskapen 1983 og to i europameisterskap.
Aktiv
Silke Gladisch sprang den fyrste etappen då Aust-Tyskland i 1983 var fullstendig overlegne i 4 x 100 m stafett under den fyrste verdsmeisterskapen i friidrett, dei andre gullvinnarane var Marita Koch, Ingrid Auerswald og Marlies Göhr. To år seinare var Gladisch med på det austtyske laget som sette verdsrekord på 4 x 100 meter stafett med tida 41,37 sekundar den 6. oktober 1985 i Canberra. Dei tre andre rekordsetjarane var Sabine Rieger, Marlies Göhr og Ingrid Auerswald. Rekorden var gjeldande i 27 år.
Pieter Zeeman
Pieter Zeeman var ein nederlandsk fysikar. Han var eleven til Hendrik Lorentz og arbeidde mellom anna med Lorentz sin teori om at atom består av ladde partiklar som skapar lys gjennom svingingar. Etter ein serie med forsøk kunne han bevisa det som i dag blir kalla zeemaneffekten.
Silke Möller
Aktiv
Ei veke før friidretts-VM 1987 i Roma viste Gladisch storform då ho sette personleg rekord på 100, m med 10,86 sekundar i Potsdam. Og i Roma var ho den dominerande sprintaren. På 100 meter tok ho ein klar siger framom landsmannen Heike Drechsler og Merlene Ottey frå Jamaica. Fire dagar seinare sette ho personleg rekord med 21,74 sekundar på 200 m og var høvesvis over to og tre tidel sekund føre sølvmedaljør Florence Griffith og bronsevinnar Ottey. Siste meisterskapsdagen tok Aust-Tyskland, med Gladisch på startetappen, sølv på den korte stafetten. For VM-prestasjonane vart Gladisch kåra til årets kvinnelege idrettsutøvar i Aust-Tyskland. Også i Sommar-OL 1988 i Seoul fekk ho, då som Silke Möller, ein sølvmedalje på 4 x 100 meter stafett med Aust-Tyskland.
Möller var sjanselaus på 100 m mot landsmannen Katrin Krabbe då EM 1990 fann stad i Split i dåverande Jugoslavia. Ho sikra seg likevel sølvet på distansen, og saman med nettopp Krabbe, Kerstin Behrendt og førnemnde Sabine Günther (Rieger) vann ho gull i 4 x 100 m stafett, heile 1,34 sekund føre Vest-Tyskland på andreplass. I 1992 vart Möller og landsmennene Katrin Krabbe og Grit Breuer skulda for doping, men deretter frikjende av det internasjonale friidrettsforbundet IAAF. Ho valde likevel å leggje opp som friidrettsutøvar før Sommar-OL 1992, og byrja studere historie i Rostock.
Pieter Zeeman
Zeeman blei i 1900 professor i fysikk ved universitetet i Amsterdam, der han blei resten av livet. Heilt til han døydde heldt han fram med forskinga på forplantninga lyset set i ulike medium.
Zeeman fekk saman med sin gamle lærar Hendrik Lorentz Nobelprisen i fysikk i 1902 for oppdaginga av zeemaneffekten.
Fylkesveg 155 i Buskerud
Fylkesveg 155 i Buskerud går mellom Sønsterud og Rørvik i Hole kommune. Vegen er 8,4 km lang.
The Dangling Conversation
«The Dangling Conversation» er ein song skriven av Paul Simon og vart først gjeven ut av Simon & Garfunkel i september 1966 som ein singel. Songen nådde 25. plass i USA, men gjekk aldri inn på lista i Storbritannia. Paul Simon var overraska at det ikkje vart ein stor hit, og skulda på tyngda i songen. Han vart ein månad seinare gjeven ut på Simon & Garfunkel-album Parsley, Sage, Rosemary and Thyme.
Temaet i songen er dårleg kommunikasjon mellom to kjærastar. Dei er så forskjellige som diktarane dei les: Emily Dickinson og Robert Frost.
Andre versjonar
Joan Baez spelte inn ei utgåve av songen og det vart ein av dei største hittane hennar. Hennar versjon vart gjeven ut på Joan i 1967.
Les Fradkin har spelt ein dramatisk versjon av songen på Jangleholic i 2006.
Arrested for Driving While Blind
«Arrested for Driving While Blind» er ein song av det amerikanske bluesrockbandet ZZ Top. Songen var skriven av Billy Gibbons, Dusty Hill og Frank Beard og kom ut som den andre singelen frå det femte albumet deira, Tejas (1976).
Songen handlar om gledene og ulukkene ved å køyre i alkoholpåverka tilstand, men bandet har påstått dei ikkje oppfordra til å køyre når ein ikkje er edru.
«Arrested for Driving While Blind» nådde 91. plassen på Billboard Hot 100.
Mount Rio Branco
Mount Rio Branco er eit fjell, 975 moh, som ligg 2,5 nautiske mil (4,6 km) aust for Cape Perez på vestkysten av Graham Land. Det vart oppdaga av Den franske antarktisekspedisjonen, 1908–10, og vart namngjeven av Charcot etter baron Rio Branco, på den tida utanriksminister i Brasil.
Gjørtlar
Gjørtlar, av tysk «Gürtel», 'belte'), er ein handverkar som lagar mindre ting av metall.
Feltstyrke
Feltstyrke, er ein vektorstorleik som blir brukt for å angje storleik og retning av den krafta som virkar på ein lekam i eit kraftfelt. Krafta er lik feltstyrken multiplisert med ein eigenskap ved lekamen som svarar til feltet, til dømes i tyngdefeltet med massen, i eit elektrisk felt med ladninga, i eit magnetfelt med polstyrken.
Radioteknisk blir feltstyrke brukt som fysikalsk mål for signalstyrken på ein stad i det elektromagnetiske strålingsfeltet frå ein radio- eller fjernsynssender. Feltstyrken angjev effektivverdien av den elektriske feltkomponenten i strålingsfeltet, og blir målt i volt/meter (eller avleidde einingar). For god lokal kringkastingsmottaking bør feltstyrken vere minst 1000 mikrovolt/meter. Feltstyrken er ikkje alltid konstant. På stor avstand frå ein sendar kan feltstyrken variere sterkt pga endringar i refleksjonen frå dei ioniserte laga i den øvre delen av atmosfæren (sjå fading).
Kjelder
Feltstyrke: fysikk. (2009, 14. februar). I Store norske leksikon. Henta 7. november 2013 frå http://snl.no/feltstyrke/fysikk.
Akamiya
Akamiya er ein busetnad i Fujairah i Dei sameinte arabiske emirata. Han ligg 8 meter over havet.
Zeemaneffekten
Zeemaneffekten er ein effekt eit magnetfelt har på frekvensen til stråling som vert emittert (eller absorbert) av atom som vert utsett for magnetfeltet. Effekten vart oppdaga i 1896 av Pieter Zeeman. Kvar enkel spektrallinje i lyset frå ein gass kan, når gassen vert utsett for eit magnetfelt, vise ei oppsplitting i fleire linjer med same innbyrdes avstand og symmetrisk fordelt omkring den opphavlege linja.
Søraust-Anatolia
Søraust-Anatolia (tyrkisk Güneydoğu Anadolu Bölgesi) er ein av regionane i Tyrkia. Han grensar til Middelhavsregionen i vest, Aust-Anatolia i nord, Syria i sør og Irak i søraust.
Tankbil
Tankbil er ein lastebil med ein tank for transport av væsker, gass og så vidare. Tankbilar vert nytta for mange føremål, som distribusjon av drivstoff til bensinstasjonar, etterfylling av drivstoff på fly på flyplassar, transport av kjemikaliar, distribusjon av vatn i tørre område, og så bortetter. Dei finst i mange storleikar, frå små lette lastebilar, til store vogntog. Dei vanlegaste typane er enkel lastebil og semitrailer.
Lastsikring
Tankane er som oftast oppdelte i fleire rom med skott mellom, for at veska ikkje skal flytta seg til den eine sida i svingar eller til den eine enden i bakkar. Sideskotta treng ikkje vera heilt tette, men kan ha små opningar, slik at veska berre kan flytta seg sakte frå side til side. Om veska kunne flytta seg fritt kunne det føra til velting i svingar. I lengderetning er det best å ha heilt tette skott, slik at veska ikkje flyttar seg bakover i lange oppoverbakkar, eller framover i lange nedoverbakkar. Om veska var fri ril å renna bakover i in semitrailer til dømes, ville marktrykket på drivhjula på trekkvogna verta kraftig redusert og ein ville ikkje koma opp bakkar på vinterføre.
Transport av farleg gods
Mange væsker og gassar er brannfarlege, andre er giftige, og somme er eksplosjonsfarlege. Slike stoff vert klassifiserte som «farleg godt» og styremaktene i dei fleste land set strenge krev både til tankbilen og til opplæring av føraren. I Noreg er desse krava set av Direktoratet for samfunnssikkerhet og beredskap ; sjå og
Bascov
Bascov er ein kommune i Argeș fylke i Romania.
Busetnader
Bascov er ein comună (landkommune) med desse busetnadane:
Spindrift Col
Spindrift Col er eit skard mellom åsane nord og sentralt på Signy Island, 0,5 nautiske mil (0,9 km) søraust for Spindrift Rocks. Det vart namngjeve av United Kingdom Antarctic Place-Names Committee (UK-APC) i samband med Spindrift Rocks.
Migdalim
Migdalim (hebraisk skrift מִגְדָּלִים) er ein landsby og ei israelsk busetjing 45 kilometer aust for Tel Aviv i Shomron regionale kommune, nord på den okkuperte Vestbreidda. Landsbyen ligg like ved den palestinske grensa Qusra. Folkesetnaden i Migdalim er 37 familiar. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Migdalim vart først grunnlagd i 1984 som ein militær Nahal-utpost, og demilitarisert i 1986.
Fylkesveg 156 i Buskerud
Fylkesveg 156 i Buskerud går mellom Sundvollen i Hole kommune og Hesselberg i Ringerike kommune. Vegen er 14,2 km lang.
Cecilie av Mecklenburg-Schwerin
Hertuginne Cecilie av Mecklenburg-Schwerin var den siste kronprinsessa av Tyskland og av Preussen. Ho var dotter av storhertug Fredrik Frans III av Mecklenburg-Schwerin og storfyrstinne Anastasia Mikhailovna av Russland. Ho var gift med kronprins Wilhelm av Preussen (1882-1951).
Bakgrunn
Under vintervitjinga i 1897 møtte Cecilie si syster, Alexandrine, den framtidige ektemannen sin, kronprins Christian, seinare Kristian X av Danmark. Kort tid etter døydde far deira, 46 år gammal. Etter å ha vend tilbake til Schwerin var Cecilie ei tid med mor si i Danmark. Systera blei gift i Cannes i april 1898. Kvar sommar frå 1898 til 1904 vitja Cecilie slektningar i Russland.
Ekteskap
Cecilie gifta seg 6. juni 1905 i Berlin med kronprins Wilhelm av Preussen. Etter giftarmålet budde paret i Kronprinzenpalais i Berlin og i Marmorpalais i Potsdam. Familien bygde etterkvart sitt eige slott, Cecilienhof, som stod ferdig kring 1915.
Cecilie of Wilhelm fekk seks barn saman:
Cecilie tilpassa seg rolla si raskt og blei populær både blant allmugen og ved hoffet for den opne veremåten sin. Ho blei skildra som intelligent og naturleg vakker, og blei eit moteførebilde. Ho var også engasjert i sosialt arbeid, særleg for utdanning av kvinner. Fleire skular og vegar blei oppkalla etter henne.
Etter monarkiet
Då monarkiet blei avskaffa gjennom Den tyske novemberrevolusjonen i 1918 nekta Cecilie å dra med maken og svigerforeldra i eksil, men valde å bli verande i Potsdam med barna. Etter første verdskrigen glei Cecilie og Wilhelm stadig meir frå kvarandre. Wilhelm fekk lov til å koma tilbake til Tyskland i 1923, men dei tok ikkje opp att forholdet.
Cecilie var verksam innan fleire velgjerdsorganisasjonar fram til 1933, då nazistane tok over alle organisasjonar. Ho levde sidan eit tilbaketrekt liv på Cecilienhof i Potsdam, der ho arrangerte private konsertar.
Eldstesonen Wilhelm var blitt skadd i slaget ved Valenciennes i Frankrike 25. mai 1940, og døydde dagen etter ved eit feltsjukehus i Nivelle. Gravferda hans fann stad ved Potsdam den 28. mai. Over 50 000 menneske møtte opp langs gravferdsruta. Adolf Hitler mislikte den store merksemda gjeven til ein prins frå det tidlegare herskardynastiet som hadde døydd ein heltedød. Deretter fekk ingen prinsar frå tidlegare tyske fyrstefamiliar gjera teneste ved fronten, og i 1943 gav Hitler ordre om å ta alle ut av militæret.
I 1941 døydde den tidlegare keisaren Vilhelm II, og mannen til Cecilie blei overhovud for huset Hohenzollern. Under monarkiet ville dette ført til store endringar i livet deira, men no førte det med seg mogleg fare på grunn av naziststyret. I denne tida trekte Cecilie og ektemannen seg i stadig større gad tilbake til slotte Oels, langt unna farane i Berlin. I desember 1944 feira familien jul i Potsdam.
Cecilie blei buande på Cecilienhof i det lengste. Ho blei overtalt til å forlata slottet og Potsdam i februar 1945, og flykta til Bayern. Seinare budde ho i Bad Kissingen og 1952-54 i ein leilegheit i Stuttgart.
8. april 1950 døydde sonen prins Hubertus, av blindtarmsbetennelse. Tidleg i 1951 fekk tidlegare kronprins Wilhelm helseproblem, og 20. juli det året døydde han. Gravferda hans fann stad 26. juli ved Hohenzollern slott.
I 1952 gav Cecilie ut memoara sine. Dette året tok enkja til kong Georg V av Storbritannia, dronning Mary, imot henne i England. Cecilie var med på dåpen til eit barnebarn, prinsesse Victoria Marina av Preussen, som var dotter av sonen hennar prins Friedrich. 28. desember 1952 døydde syster hennar, den danske dronningmora Alexandrine. Cecilie kom seg aldri heilt etter dette. 6. mai 1954 døydde ho under ei vitjing til Bad Kissingen. Det ville vore den 72. fødselsdagen til mannen hennar. Ho blei gravlagd 12. mai 1954 ved sida av kronprins Wilhelm og prins Hubertus ved Hohenzollern slott.
Soldiers of Fortune av Outlaws
Det var det første albumet deira med den originale gitaristen Henry Paul sidan Hurry Sundown i 1977. Plata kom ut etter at Outlaws hadde hatt ein pause på tre år og med Paul attende i bandet bestod det igjen av tre gitaristar. Likevel vart det nytta mykje trommemaskin og synthesizerar på albumet.
Det vart laga ein musikkvideo for «One Last Ride», men albumet selde dårleg.
Fylkesveg 157 i Buskerud
Fylkesveg 157 i Buskerud går mellom Steinssletta i Hole kommune og Kalkverket i Ringerike kommune. Vegen er 3,1 km lang.
Bringebærbier
Bringebærbier (Panurginus) er ei slekt gravebier. Bringebærbia (Panurginus romani) er den einaste arten i slekta som er kjend frå Noreg.
Hoch Horefellistock
Hoch Horefellistock er eit fjell i Urner Alpane i Sveits. Fjellet har ei høgd på 3175 moh, og ligg like søraust for Sustenhorn (3503 moh)
Something av Andrius Pojavis
«Something» (engelsk for Noko) er det litauiske bidraget i Eurovision Song Contest 2013 i Malmö i Sverige, framført på engelsk av Andrius Pojavis. Songen er skriven av Andrius Pojavis.
„Eurovizijos“ dainų konkurso nacionalinė atranka
Songen deltok i „Eurovizijos“ dainų konkurso nacionalinė atranka og vann. Andrius Pojavis får dimed representere Litauen i Eurovision Song Contest 2013.
Al Badiyah
Al Badiyah er ein busetnad i Fujairah. Al Badiyah-moskeen ligg på staden og er den eldste moskéen i Dei sameinte arabiske emirata, datert attende til 1400-talet.
Something av Andrius Pojavis
Semifinale 1
Songen vil starte som nummer ti, etter Montenegro med «Igranka» av Who See og før Kviterussland med «Solayoh» av Alena Lanskaja.
Runebergstårta
Runebergstårta (finsk runebergintorttu) er eit bakverk med namn etter den finske nasjonalskalden Johan Ludvig Runeberg. Det blir særleg servert på Runebergsdagen, 5. februar, i Finland.
Runeberg skal sjølv ha sett stor pris på dette bakverket. Kaka blei laga av gjestgjevaren og konditoren Lars Henrik Astenius i Borgå på 1840-talet. I 1865, medan Runeberg framleis var i live, blei ho marknadsført under hans namn ved bakeriet til Fredrik Ekberg i Helsingfors.
Skildring
Deigen er laga med kveitmejøl, og inneheld i tillegg gjerne strøbrød eller kakesmular og malen mandel. Nokre stenker kakene med rom og andre med punsj. Kakene kan også ha syltetøyfyll.
Mount Rouge
Mount Rouge er eit markant fjell mellom Funk- og Cadmanbreen ved botnen av Beascochea Bay, på vestsida av Graham Land. Det vart oppdaga og kalla Massif Rouge (Raudfjellet) av Den franske antarktisekspedisjonen, 1908–10, leia av Jean-Baptiste Charcot.
Ballasttrekkvogn
Ballasttrekkvogn er ei trekkvogn som ikkje ber nyttelast, men vert lasta ned med ballast for å auka markgrepet, slik at trekk og bremsekrafta aukar.
Ballasttrekkvogner vert ofte nytta for nytta for å trekkja svanehalshengarar i samband med ulike typar spesialtransport. For særleg tunge transportoppdrag vert det nytta fleire balasttrekkvogner, der nokre trekkjer og andre skuvar lasta. I slike tilfelle nyttar ein ofte ein spesialhengar med mange hjul, for at akseltrykket ikkje skal verta for høgt.
Fortuna Rocks
Fortuna Rocks er ei lita gruppe holmar som strekkjer seg langs austsida av innløpet til Fortuna Bay langs nordkysten av Sør-Georgia. Desse holmane vart indikert på eit kart av Den andre tyske antarktisekspedisjonen under Wilhelm Filchner, som utforska Fortuna Bay i 1911–12. Namnet Fortuna Rocks var i bruk før 1920 og kjem frå den nærliggande Fortuna Bay.
Cecily
Cecily er eit kvinnenamn som er ei engelsk form av Cecilie. Cecil er ei mannleg form av namnet. Cécile er ei fransk form.
Al Haybah
Al Haybah er ein busetnad i Fujairah i Dei sameinte arabiske emirata.
Fylkesveg 158 i Buskerud
Fylkesveg 158 i Buskerud går mellom Botilrud i Ringerike kommune og Vik i Hole kommune. Vegen er 19,6 km lang.
Tawny Gap
Tawny Gap er eit låg pass som strekkjer seg over Sør-Georgia frå toppen av Isfjorden til ei vik like sør for Wales Head. Namnet vart gjeve av United Kingdom Antarctic Place-Names Committee (UK-APC) etter ei kartlegging av South Georgia Survey i perioden 1951-57 og skildrar den fargerike vegetasjonen i det vesle passet. Tawny er eit engelsk ord for gulbrun.
Fortín Rock
Fortín Rock er ein markant holme eller kystnært berg som ligg utanfor Black Point på Livingston Island i Sør-Shetlandsøyane. Namnet finst på eit argentinsk sjøkart frå 1953. På spansk tyder fortín «lite fort». Holmen har stundom vorte feilaktig identifisert på kart som Scarborough Castle.
Hochmatt
Hochmatt er eit fjell i Bern-Alpane i Sveits. Fjellet ligg i kantonen Fribourg og har ei høgd på 2152 meter over havet. Byen Bulle ligg om lag 15 km mot vest.
Strawn Pass
Strawn Pass er eit breitt pass på sørsida av McDonald Heights som knyter toppen av Kirkpatrickbreen til Johnsonbreen i Marie Byrd Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1959-69. Det vart namngjeve av Advisory Committee on Antarctic Names (US-ACAN) etter Lawrence W. Strawn, som var glasiolog ved Byrd-stasjonen, 1967-68.
Peduel
Peduel (hebraisk skrift פְּדוּאֵל) er ein kollektiv landsby og ei israelsk busetjing på den okkuperte Vestbreidda, kring 25 km aust for Tel Aviv. Staden er underlagt Shomron regionale kommune, og ligg like ved Alei Zahav, Beit Aryeh-Ofarim og Bruchin.
Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Han vart grunnlagd i 1984 og kring 200 familiar bur her i dag.
Jacob Roll frå Spydeberg
Jacob Roll var ein norsk gardbrukar, brukseigar og stortingsmann frå Spydeberg i Østfold.
Fylkesveg 160 i Buskerud
Fylkesveg 160 i Buskerud går mellom Svendsrud og Leine i Hole kommune. Vegen er 5,3 km lang.
Jacob Roll frå Spydeberg
Roll representerte Smaalenenes amt på Stortinget frå 1836 til 1851. Han møtte første gongen 26. mai 1836 og på omframstortinget 1836-37 som 1. varamann, i staden for Ole Korfitssen Lund. Sidan var han fast representant. Han var 1836 medlem av kyrkjekomiteen, 1839, -45 og -48 av militærkomiteen og 1851 av militærkomite nr 1. Elles var han medlem av næringskomite nr 2 i 1842 og av valkomiteen i 1851.
Fuente Rock
Fuente Rock er eit skjer nedanfor ei fyrlykt, 700 meter nordaust for Ferrer Point i Discovery Bay på Greenwich Island i Sør-Shetlandsøyane. Namnet kjem frå forma «Islote de la Fuente» som finst på eit chilensk sjøkart frå 1951.
Jacob Roll frå Spydeberg
Han døydde på eigedomen sin i Spydeberg i 1857.
Bringebærbie
Bringebærbie (Panurginus romani) er ei gravebie i slekta bringebærbier. Bia er knytt til bringebær og er særmerkt skinande svart. Hannane har ljose teikningar i andletet.
Roundel Dome
Roundel Dome er eit hovudsakleg snødekt fjell med ei høgd opp mot 1770 moh på austsida av Bruce Plateau, mellom toppen av Cranebreen og Flaskbreen. Det er eit nyttig landemerke langs ei rute frå aust til vest frå Larsenisen over Bruce Plateau i Graham Land. Namnet vart gjeve av United Kingdom Antarctic Place-Names Committee (UK-APC) og er skildrande for det sirkelforma steinområdet som trengjer opp av snøen på toppen av fjellet.
Kapellbil
Kapellbil er ein lastebil med kapell, som er eit overbygg utført som ei ramme med ein tilpassa presenning over. Føremonen med kapell er at det lett kan opnast, eller fjernast. Ved å opna sidene vert det lett å koma til ved lasting og lossing, med for eksempel gaffeltruck. Kapellbilar vert ofte nytta for langt stykkgods som det er vanskeleg å lasta og lossa attanfrå. Ved å fjerna kapellet heilt vert bilen konvertert til ein lastebil med open platt (plattbil).
Freberg Rocks
Freberg Rocks er ei lita gruppe holmar som ligg utanfor Rocky Bay, 19 km vest-nordvest for Ducloz Head på Sør-Georgia. Dei vart kartlagte av South Georgia Survey i perioden 1951–57 og namngjevne av UK Antarctic Place-Names Committee etter Hjalmar Freberg, ein kvalskyttar i Tønsberg Hvalfangeri i Husvik i 1946–54.
Bringebærbie
I Noreg har arten ei uvanleg utbreiing. Han er vanleg i Trøndelag, men sjeldan på Austlandet der han mellom anna finst i Gudbrandsdalen.
Diablo Canyon
Diablo Canyon er det niande studioalbumet til det amerikanske southern rock-bandet Outlaws, gjeve ut i 1994.
Det var det første albumet deira på åtte år, men berre Hughie Thomasson var att frå det originale bandet, som hadde spelt i lag på det førre albumet.
FA-cupfinalen i fotball 1956
FA-cupturneringa i fotball 1956 vart avslutta med finale på Wembley stadion i London laurdag 5. mai 1956. Framfor 100 000 tilskodarar vann Manchester City FA-pokalen etter siger 3–1 over Birmingham City.
Kampen
Manchester City kom framom då Joe Hayes skåra allereie i det 3. minutt, men Noel Kinsey skaffa balanse i stillinga etter 15. minutt. Vel eit kvarter ut i andre omgang kom to kjappe skåringar frå Manchester City-løparane Jack Dyson og Bobby Johnstone. Dermed vann Manchester City FA-trofeet for tredje gong, medan Birmingham i sin andre FA-cupfinale på ny måtte tole tap. Finalen vert særleg hugsa for den heltemodige innsatsen til Manchester City-målvakta, Bert Trautmann, som trass i at han braut eit bein i nakken då han kolliderte med ein Birmingham-spiss, fullførte kampen.
Vinnarlaget til Manchester City bestod av: Bert Trautmann, Bill Leivers, Roy Little, Ken Barnes, Dave Ewing, Roy Paul (kaptein), Bobby Johnstone, Joe Hayes, Don Revie, Jack Dyson og Roy Clarke.
Birmingham mønstra: Gil Merrick, Jeff Hall, Ken Green (kaptein), Johnny Newman, Trevor Smith, Len Boyd, Gordon Astall, Noel Kinsey, Eddy Brown, Peter Murphy og Alex Govan.
Domaren heitte Alf Bond.
Firedimensjonal verd
Firedimensjonal verd eller Minkowski-rom er nemninga på Hermann Minkowski si geometriske tyding av relativitetsteorien. Han er basert på den tanken at den fysiske verda er ei verd av ting som skjer firedimensjonalt, i rom og tid, og som bryt med den klassiske førestellinga om det tredimensjonale verdsrommet og tida som absolutte og uavhengige omgrep.
Uncle Albert/Admiral Halsey
«Uncle Albert/Admiral Halsey» er ein song av Paul og Linda McCartney frå albumet Ram. Songen kom ut på singel i USA den 2. august 1971, og nåde toppen av Billboard Hot 100 den 4. september 1971, og vart den første av ei rekkje singlar etter Beatles som McCartney fekk til toppen av den amerikanske singellista i 1970- og 1980-åra. Billboard rangerte songen som den 22. beste på Top Pop Singles-lista si for heile 1971. Det vart den første gullplata McCartney fekk som soloartist.
Songen består av fleire mindre, ulike parti sett saman til ein enkel song.
Mottaking
Paul McCartney vann Grammyprisen for beste arrangement med vokal i 1971 for songen. Singelen selde til gull hos Recording Industry Association of America for over ein million selde eksemplar.
I følgje Allmusic-skribenten Stewart Mason har fansen til Paul McCartney delte meiningar om songen.
Ferroelektrisitet
Ferroelektrisitet er ei nemning for det fenomenet at einskilde stoff har ein uvanleg høg relativ permittivitet (dielektrisitetskonstant), og kan bli permanent elektrisk polarisert av eit elektrisk felt. Nemninga er laga i analogi med ferromagnetisme, og desse fenomena har mange analogiar. Ferroelektrisiteten skuldast den elektriske vekselverknaden mellom atoma i eit krystallgitter som fører til at molekylære elektriske dipolmoment stiller seg inn i same retning (sjå dielektrikum). Ferroelektriske stoff syner hysterese (i likskap med ferromagnetiske material), og effekten er temperaturavhengig. For nokre stoff opptrer effekten berre i eit lite temperaturintervall, for andre frå det absolutte nullpunktet og opp til ein karakteristisk maksimal temperatur (det elektriske curiepunktet). Godt kjende ferroelektriske stoff er kvarts, seignettesalt og bariumtitanat.
John William Strutt
'''John William Strutt, 3. Lord Rayleigh''' var ein britisk fysikar.
Hochwang
Hochwang er eit fjell i Plessurfjella (Alpane), i nærleiken av Chur i kantonen Graubünden i Sveits.
John William Strutt
Rayleigh utførte eit stort tal fysikalske undersøkingar, innom nesten alle område i fysikken, og med det viste han ikkje berre uvanleg stor eksperimentelt handlag, men òg gode matematiske kunnskapar. I 1884 oppdaga han saman med William Ramsay grunnstoffet argon, som han fekk Nobelprisen i fysikk for i 1904.
Rayleigh blei utnemnd til æresdoktor ved Det Kongelige Fredriks Universitet i samband med feiringa av 100-årsdagen for Niels Henrik Abel sin fødsel i 1902.
Hecate Rock
Hecate Rock er ei grunne med ei djupne på minst 4,2 m utanfor innløpet til Beckmannfjorden i Bay of Isles på Sør-Georgia. Ho vart namngjeven av UK Antarctic Place-Names Committee i 1984 etter HMS Hecate (A137), som var nær ved å gå på grunn her under ei sjømåling av Bay of Isles i januar–februar 1983.
Fylkesveg 162 i Buskerud
Fylkesveg 162 i Buskerud går mellom Snyta og Busund i Ringerike kommune. Vegen er 4,0 km lang.
Rechelim
Rechelim (hebraisk skrift רְחלים) er ei israelsk busetjing aust for Ariel i Shomron regionale kommune, nord på den okkuperte Vestbreidda. Landsbyen ligg like ved dei palestinske byane Yatma og Qabalan. Det bur kring 35 familiar i busetjinga. Busetjinga vert, saman med dei andre israelske busetjingane på Vestbreidda, rekna som ulovleg etter folkeretten.
Stop Messin' 'Round
Aerosmith har spelt ein versjon av songen på albumet Honkin' on Bobo som «Stop Messin' Around". Gitaristen Joe Perry syng solovokal. Ein annan kjend versjon av songen vart spelt inn av Gary Moore på albumet Still Got the Blues.
Rubner Peak
Rubner Peak er det høgaste punktet på ein kvass rygg mellom McCance- og Widdowsonbreen, like sør for Darbel Bay på nordaustkysten av Pernik Peninsula ved Loubet Coast i Graham Land. Det vart fotografert av Falkland Islands and Dependencies Aerial Survey Expedition (FIDASE) i 1956-57. Det vart namngjeve av United Kingdom Antarctic Place-Names Committee (UK-APC) i 1960 etter Max Rubner (1854–1932), ein tysk fysiolog som forska på kor mykje kaloriar menneske kravde og kaloriverdien i forskjellig typar mat.
Together av Golden Earring
Together er det åttande studioalbumet til det nederlandske rockebandet Golden Earring, gjeve ut i 1972. Albumet kom ikkje ut i USA, men nådde femteplassen på den nederlandske albumlista.
DS «Kovda»
Skipet er kalla opp etter elva Kovda på Kolahalvøya.
Together av Golden Earring
Albumet vart spelt inn i Island Studios i London i løpet av dei to første vekene av mars 1972.
Mottaking
Allmusic skreiv om albumet: «Together representerer eit viktig steg framover for Golden Earring. I motsetnad til dei tidlegare utgjevingane deira er ikkje songane her anten rein rock eller progressiv, men i staden er det vanskeleg å sjå skiljelinjene mellom kvar sjanger, som gjev songane sin eigen unike smak. Arrangementa er stramme og vanlegvis er det meir enn eit fengjande hook. Resultatet er det første verkeleg konsistente albumet deira. Det negative med Together er at sjølv om songane alle er solide og arrangementa er interessante, er dei noko mindre eventyrlystne enn på tidlegare album. Resultatet er at songane aldri klarar å nå dei maniske høgdene til tidlegare klassikarar.»
DS «Kovda»
Historie
Skipet vart bygt ved Bergen Mekaniske Verksted i Bergen og vart levert i desember 1924. 27. november 1924 vart skipet sjøsett utan noko høgtidleg seremoni. Den første prøveturen vart utført 20. desember 1924. Den første turen til «Kovda» gjekk til Hamburg, der det ankom 28. desember 1924, og vidare for turen til Middelhavet. Skipet skulle inn i trelastfarta til Kvitsjøen, men måtte vente til istilhøva var betre utpå våren 1925. Når det ikkje var i Russlandsfarta var skipet i trampfart. I mai 1925 var skipet første gongen i Arkhangelsk og lasta for London.
Together av Golden Earring
Innhald
Alle songane er skrivne av Kooymans utanom der andre er nemnde.
DS «Kovda»
Historie
I mars 1928 vart Det norsk-russiske Dampskibsselskab oppløyst og dei åtte skipa i reiarlaget vart fordelt ved loddtrekning mellom BDS og den sovjetiske handelsflåten kalla Sovtorgflot. Skipet fekk ny registreringshamn i Vladivostok. Den vidare lagnaden til skipet er ikkje kjend, og i 1960 var skipet utgått av registeret til Lloyds.
Skipet
Tonnasjen til skipet var ved levering 1 687 brt, 987 nrt og lasteevna var 2 415 dødvekttonn. Volumet i lasterommet var 3 348 m³. Hovudmaskinen var ein kolfyrt tresylindra ekspansjon dampmaskin, levert av Bergen Mekaniske Verksted. Oppgjeven yting var 800 iHk (indikerte hestekrefter) og 163 nominelle hestekrefter som gav ein toppfart på 10 knop.
Firedimensjonal
I fysikkverda diskuterast det om det finst endå fleire romlege dimensjonar, og i så fall skal den fjerde dimensjonen vere ei fysisk retning.
The Back Seat of My Car
«The Back Seat of My Car» er ein song skriven av Paul McCartney og gjeven ut av han og kona Linda McCartney som den siste songen på albumet hans Ram i 1971. Fleire månader seinare vart songen gjeven ut på singel i Storbritannia og nådde 39. plassen der. Songen modulerer stilmessig mellom ein feiande piano-og-orkesterballade, liknande McCartney sin «The Long and Winding Road» og ein meir livleg rockeseksjon før songen tar av meir på slutten.
Firedimensjonal
I fysikk og matematikk kan ein sekvens av n tal reknast som ein posisjon i eit n-dimensjonalt rom. Når n = 4, blir settet av alle slike posisjonar kalla firedimensjonalt euklidsk rom.
The Back Seat of My Car
Historie
McCartney presenterte først songen for The Beatles under innspelinga av Let It Be den 14. januar 1969 i Twickenham Film Studios i London.
I følgje McCartney var denne songen og andre songar med bil-tema seint i Beatles-karrieren og tidleg i solokarrieren, som «Two of Us» og «Helen Wheels», inspirerte av dei lange turane han og Linda brukte å køyre då The Beatles var i ferd me å oppløysast. Det meste av songen er ein piano-basert ballade. Allmusic-skribenten Stewart Mason samanliknar hovudmelodien med Beatles-songane «Two of Us» og «You Never Give Me Your Money.»
Skåpbil
Skapbil eller skåpbil er ein lastebil med fast overbygg, kalla skåp. Skapbilar vert nytta for last som treng å verta verna mot ver og vind, som til dømes møblar, kvitvarer, brunvarer, matvarer, post og liknande.
Dei fleste skåpbilar vert lasta og lossa attanfrå, ofte med gaffeltruck eller jekktralle, men mindre distribusjonsbilar er ofte utstyrte med hydraulisk bakløft. Nokre skåpbilar har foldedører i sidene, slik at lang last kan lastast med gaffeltruck.
Det finst òg mange spesialutførelsar, som til dømes frysebilar og flyttebilar.
Tryne Crossing
Tryne Crossing er eit lågt, men kupert pass over Langneset i Vestfold Hills, som fører frå sørvestarmen av Trynefjorden til Langnesfjorden. Det vart nytta som passasje for sledar og er truleg høvande for beltevogner. Området vart kartlagd frå flyfoto tekne av Lars Christensen-ekspedisjonen (1936–37), og vart fotografert av U.S. Navy Operasjon Highjump (1946–47). Det vart først kryssa av eit lag frå ANARE (Australian National Antarctic Research Expeditions) leia av B.H. Stinear, 13. mai 1957, og kalla opp etter plasseringa ved Trynefjorden.
Parsley, Sage, Rosemary and Thyme
Albumet bestod hovudsakleg av akustiske songar som hovudsakleg vart skrivne medan Paul Simon var i England året før, inkludert somme resirkulerte songar frå den første soloplata hans, The Paul Simon Songbook. Albumet inneheld den Garfunkel-leia «For Emily, Whenever I May Find Her», i tillegg til «7 O'Clock News/Silent Night», ein kombinasjon av ei nyhendemelding frå den tida (om Vietnamkrigen, borgarrettsrørsla, dødsfallet til komikaren Lenny Bruce), og julesongen «Silent Night».
Mange kritikarar reknar dette som eit gjennombrot for duoen og ei av dei beste platene deira. «Homeward Bound» hadde alt vore ein topp fem-hit i fleire land og «Scarborough Fair/Canticle» hadde gjort det nesten like bra. «Homeward Bound» vart ikkje gjeven ut på albumet i Storbritannia, fordi det alt var gjeven ut på det førre albumet deira, Sounds of Silence, der.
Albumet nådde fjerdeplassen på Billboard Pop Album-lista og selde sidan til tredobbel platinaplate i USA.
I 2003 vart albumet rangert på 201. plass på lista til Rolling Stone over dei 500 største albuma gjennom tidene.
Innspeling og produksjon
Simon & Garfunkel fekk fire månader på seg til å spele inn albumet, som gjorde at duoen fekk stor kunstnarisk fridom. Det førre albumet til bandet, Sounds of Silence, var eit «hastverksarbeid» som vart skapt for å utnytte suksessen til den første singelen deira, «The Sound of Silence». Studiotida for Parsley gjorde at det kom til å koste langt meir enn det som var vanleg på den tida 30 000 USD. Parsley var første gongen Simon insisterte på full kontroll i forhold til innspelinga. Albumet var det første duoen spelte inn på ein åttesporsopptakar, som duoen overtyde Columbia Records om å få bruke. Vokalopptaka vart overdubba, sidan dei syntest det var vanskeleg å skilje røysta og gitaren til Simon godt nok.
Det meste av Parsley vart spelt inn i løpet av ei veke i juni 1966, med ekstra lydspor lagt til ein dag i juli og to dagar i august. To songar som tidlegare vart spelt inn i desember 1965 for Sounds of Silence vart lagt til albumet: «Homeward Bound» som opphavleg var gjeven ut som den andre singelen deira, men som ikkje kom med på den amerikanske utgåva av albumet. Den andre var «Flowers Never Bend with the Rainfall» som hadde vore B-sida til «I Am a Rock». Garfunkel rekna innspelinga av «Scarborough Fair» som augneblinken då duoen tok over rolla som produsentar, fordi dei konstant sat ved sida av Roy Halee då songen vart miksa.